《远浦棹歌》
宋代·饶鲁

片帆雨霁飞烟江，渔翁停棹歌沧浪。
一声欸乃山水绿，浪中惊起双鸳鸯。
双鸳鸯情一何美，同宿同飞在秋水。
不似人生苦别离，女嫁征夫男战死。
五湖烟景方纷争，闻歌顿欲思升平。
邻舟短笛应风响，落日淡淡波冥冥。
美人春词夸艳丽，皓齿朱唇楚腰细。
江楼富贵今如何，不似沧浪真趣味。

作者简介：饶州馀干人，字伯舆，一字仲元，号双峰。少从学于黄干，干甚器之。尝赴试不遇，遂潜心经学，以致知力行为本，四方聘讲无虚日。及卒，门人私谥文元。有《五经讲义》、《论孟纪闻》、《春秋节传》、《学庸纂述》、《近思录注》等。